ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
სომხეთი: მძევლების კრიზისი გრძელდება ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 20 ივლისი   ავტორი: სურენ დეჰერიანი
ჩიხში შესული ვითარება პოლიციის მხრიდან ძალის გამოყენების შიშს აჩენს.
შეიარაღებული პირების მიერ პოლიციის შენობის დაკავების შემდეგ პოლიციელებმა ქუჩების ბლოკირება მოახდინეს (ფოტო: სააგენტო Photolure).
17 ივლისს სომხეთის დედაქალაქში ათამდე შეიარაღებული პირი შეიჭრა პოლიციის განყოფილებაში შეიჭრა და მძევლები აიყვანა.
ჯგუფმა, რომელიც დაკავშირებულია ოპოზიციურ მოძრაობა „დამფუძნებელ პარლამენტთან,“ კვირა დილით რვა პოლიციელი აიყვანა მძევლად.
19 ივლისს, მოლაპარაკებების შედეგად მოხდა ოთხი ადამიანის გათავისუფლება. დარჩენილ მძევლებს შორის არიან სომხეთის პოლიციის უფროსის მოადგილე ვარდან იეგიაზარიანი და ერევნის პოლიციის უფროსის მოადგილე ვალერი ოსიპიანი.
ერევნის ერებუნის რაიონის პოლიციის განყოფილებაში შეჭრის დროს დაიღუპა პოლიციის პოლკოვნიკი არტურ ვანოიანი, ორივე მხარეს არიან დაჭრილები.
შეიარაღებული პირები, რომელთა უმეტესობა 1990-იანი წლების ყარაბაღის ომის ვეტერანები არიან, ითხოვენ თავიანთი ლიდერის, ჟირაირ სეფილიანის გათავისუფლებას. ის გასულ თვეს დააპატიმრეს იარაღის უკანონო შეძენა-შენახვის ბრალდებით.
2008 წელს დაფუძნებული მოძრაობა „დამფუძნებელი პარლამენტი“ არაერთხელ ყოფილა სხვადასხვა საპროტესტო აქციების ინიციატორი, მათ შორის რეჟიმის შეცვლის მოთხოვნით გამართული მიტინგებისაც. მაგრამ, მის წევრებს არასოდეს მიუღიათ მონაწილეობა არჩევნებში და არასოდეს ყოფილან პოლიტიკური სისტემის ნაწილი.
პოლიციის შენობაში შეჭრილი პირები საზოგადოებას მთავრობის დაუმორჩილებლობისკენ მოუწოდებენ და ითხოვენ სომხეთის პრეზიდენტის სერჟ სარგსიანის გადადგომას.
სომხეთის ეროვნული უშიშროების სამსახურის ცნობით, სამართალდამცავი ორგანოები სრულად აკონტროლებენ სიტუაციას და იღებენ ყველა საჭირო ზომას ვითარების მოსაგვარებლად. პოლიციას ბლოკირებული აქვს დაკავებულ ტერიტორიასთან მისასვლელი გზები და ადგილზე მობილიზებულია სპეციალური დანიშნულების რაზმები და სპეცტექნიკა.
მიუხედავად ამისა, ადამიანის უფლებათა დამცველი ორგანიზაციები არაერთი დაპატიმრების შესახებ ავრცელებენ ინფორმაციას.
17 ივლისს, სამართალდამცავი ორგანოების წარმომადგენლებმა დააკავეს რამდენიმე ათეული ადამიანი, რომელიც ბლოკირებულ ტერიტორიასთან ახლომახლო ან ქალაქის ცენტრში, თავისუფლების მოედანზე იმყოფებოდა შექმნილი ვითარების შესახებ ინფორმაციის გასაგებად.
იმავე დღეს, სომხეთის ომბუდსმენის ოფისმა გაავრცელა ინფორმაცია პოლიციის მიერ ორმოცდაათი ადამიანის დაკავების შესახებ. დაჭერები გაგრძელდა მეორე დღესაც.
ინფორმირებულ მოქალაქეთა ასოციაციის წარმომადგენელი დანიელ იონესიანი აცხადებს, რომ 17-18 ივლისს ას ორმოცდაათ ადამიანზე მეტი დააკავეს. პოლიციის განყოფილებაში წაყვანის ნაცვლად, ისინი გადაიყვანეს პოლიციის სპეციალური დანიშნულების ძალების, ე.წ. სამხედრო დანაყოფში.
იონესიანის თქმით, დაკავებულებმა გათავისუფლების შემდეგ მას განუცხადეს, რომ პატიმრობაში ყოფნის დროს მათ სცემდნენ და შეურაცხყოფას აყენებდნენ.
ომბუდსმენის ოფისში შევიდა ორმოცამდე ზარი, რომელიც უკავშირდებოდა პოლიციის მიერ მშვიდობიანი მოქალაქეების დაკავებებს ან მშვიდობიანი თავყრილობების დაშლას.
გასული სამი დღის განმავლობაში, ომბუდსმენის ოფისმა დააფიქსირა და აღრიცხა  დაკავებების დაახლოებით ასი შემთხვევა, როგორც ერევანში, ასევე რეგიონებში  – შირაქის, ლორის და არმავირის რაიონებში.
ომბუდსმენის ოფისმა ოფიციალურად მიმართა პოლიციას გამოძიების დაწყების თხოვნით, რამდენიმე შემთხვევასთან დაკავშირებით კი სპეციალური საგამოძიებო სამსახურის ჩართვაც მოითხოვა.
პოლიციის მიერ ბლოკირებული ქუჩა (ფოტო: სააგენტო Photolure).
მძევლების დაკავებასთან დაკავშირებით არაერთგვაროვანი გამოდგა საზოგადოების დამოკიდებულება. ერთი ნაწილისთვის მიუღებლი აღმოჩნდა როგორც ამბოხებულთა მოთხოვნები, ასევე მეთოდებიც, თუმცა ნაწილი, მათ მიმართ თანაგრძნობით განეწყო.
19 ივლისის ღამეს ათეულობით ადამიანი შეიკრიბა პოლიციის განყოფილებასთან, როგორც თავად განმარტეს იმისთვის, რომ პოლიციას არ მოეხდინა შენობის შტურმი და გაეგრძელებინა მოლაპარაკებები.
აქამდე, არცერთ დეპუტატს მმართველი რესპუბლიკური პარტიიდან, არც პრემიერ-მინისტრს და არც პრეზიდენტს სიტუაცისთან დაკავშირებით კომენტარი არ გაუკეთებია. სხვა პოლიტიკური პარტიების წარმომადგენლებმა გაავრცელეს განცხადებები პრობლების მშვიდობიანი გზით მოგვარების მოწოდებებით.
სეფილიანი სომხეთში საკმაოდ ცნობილი პიროვნებაა, რაც 90-იანი წლების დასაწყისში ყარაბაღის კონფლიქტში გაწეული სამსახურის დამსახურებაა. ომის დროს ის ხელმძღვანელობდა მებრძოლთა სპეციალურ დანაყოფს, რომელმაც აზერბაიჯანელი მებრძოლებისგან გაათავისუფლა ქალაქი შუშა.
პოლიციის შენობაში შეჭრილი შეიარაღებული ჯგუფის ლიდერები ვარუჯან ავეტისიანი და პაველ მანუკიანი სეფილიანის თანამებრძოლები და ყარაბაღის ომის ვეტერანები არიან.
წარმოშობით ლიბანელი, 49 წლის ჟირაი სეფილიანი სამხედრო უნარებს ლიბიის სამოქალაქო ომის დროს ეზიარა. 1990 წელს ის სომხეთში ჩამოვიდა.
სეფილიანი და „დამფუძნებელი პარლამენტის“ კიდევ ექვსი წევრი 20 ივნისს დააპატიმრეს. იარაღის უკანონო შეძენა-შენახვის და მასობრივი არეულობის მოწყობის ბრალდებით ის 2007 და 2015 წლებშიც იმყოფებოდა პატიმრობაში.
„არ ვაპირებ არც დადანაშაულებას და არც გამართლებას, ძალიან შეწუხებული ვარ შექმნილი სიტუაციის გამო,“ – განაცხადა სომხეთის ჰელსინკის კომიტეტის თავმჯდომარემ ავეტიკ იშხანიანმა. „თუმცა, როცა ხალხი საუბრობს პრობლემის მოგვარების სამართლებრივ გზებზე, მინდა შევახსენო მათ შარშან ზაფხულს განვითარებული მოვლენები, როდესაც „დამუხტული ერევნის“ [ელექტროენერგიაზე ტარიფის გაზრდის წინააღმდეგ გამართული] აქციების დროს  პოლიციამ დაარბია და უკანონოდ დააპატიმრა ორასზე მეტი ადამიანი. მაშინ, ჩვენ, უფლებადამცველები, სამართლებრივი მეთოდებით ვეცადეთ მათ დაცვას, მაგრამ უშედეგოდ.“
მისივე სიტყვებით, პასუხისგებაში არ მიუციათ და არ დაუსჯიათ არცერთი პოლიციელი.
„და ეს დაუსჯელობა, როგორც ვხედავთ, ისევ გრძელდება. გუშინ [17 ივლისს] პოლიციამ ისევ დაიწყო ხალხზე ნადირობა. სწორედ, რომ ასე დავარქმევდი ამას,“ – დასძინა მან.
შექმნილ ვითარებასთან დაკავშირებით შეშფოთებას გამოთქვამს სომხეთის პოლიტიკური და საერთაშორისო კვლევების ცენტრის დირექტორი აღასი იენოკიანიც.
„საუბედუროდ, ჩვენი ხელისუფლება არაადეკვატურად პასუხობს კრიტიკულ სიტუაციებს და პრობლემის მოგვარებას თავისი ძალაუფლების განმტკიცების სასარგებლოდ ცდილობს, რაც ჩემი აზრით არის არასწორი და შექმნილი ვითარების მიზეზი,“ – განაცხადა მან.
ჰელსინკის სამოქალაქო ასამბლეის ვანაძორის ოფისის ხელმძღვანელის არტურ საკუნცის განცხადებით, სასიცოცხლოდ მნიშვენლოვანია ძალადობის არდაშვება.
„თუ პოლიცია გაიყვანს კორდონს და გახსნის გზებს, შემიძლია დარწმუნებით განვაცხადო, რომ ჩვენ შევძლებთ ქუჩებში თავისუფლად გადაადგილებას და არც არავიან გვესვრის იარაღს“, – განაცხადა მან.
Click to share on Twitter (Opens in new window)
Click to share on Facebook (Opens in new window)
სურენ დეჰერიანი, არის ონლაინ გამოცემა ampop.am დამფუძნებელი და რედაქტორი, ასევე IWPR სომხეთის ყოფილი რედაქტორი.
მედიის სახელმძღვანელო საზოგადოებრივი ჯანმრთელობის კრიზისული სიტუაციების გასაშუქებლად
ზემოდან დანახული დაუსრულებელი ომი
კრიზისი რუსეთში აფხაზეთს დარტყმას აყენებს
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.